
Al  distingit  actor 

D.  JOSEP  VALERO 

Com  a  company  i  com  actor,  , 
vos  dedico  aquesta  obreta,  no 
pel  sea  valor,  que  no'n  té,  si  no 
per  la  veritable  creació  que'n 
féreu  de  la  mateixa. 

L'Autor 


OBSERVACIONS 


Els  trajos  de  SEBASTIÀ,  ANTÒNIA  i  RAMÓN,  que  procurin 
tindré  una  mateixa  igualtat  dintre'l  seu  viure  de  pagès.  SEBASTIÀ 
i  RAMON  es  cubriràn  el  cap  amb  barretina.  La  del  primer  color 
morada  i  la  de  l'altre,  vermella.  SEBASTIÀ  portarà  patilles,  un  xic 
blanquinoses.  RAMÓN  afeitat  de  cara.  ANTOJSlÀ  amb  fandilla 
de  roses,  espardenyes,  etc.  Portarà'l  monyo  en  forma  de  ratlla 
que'l  parteixi  pel  mitx,  formant  trena  que  li  caurà  dessobre  l'espatlla. 


AGUSTÍ,  es  un  tipo  molt  flac  i  ullerós,  que  demostri  haver  patit 
molt  en  sa  vida,  no  portant  barba  ni  bigoti,  però  que's  conegui  fa 
molt  temps  que  no  s'afeitat.  Va  amb  trajo  de  vellut  ela,  bastant  usat 
i  calça  espardenyes,  cobrint  son  cap  amb  una  gorra. 


JORDI,  te  d'ésser  un  personatje  misteriós  tant  amb  las  seves 
mirades,  com  ademans.  Va  habillat  amb  un  pantaló  curt,  tot  estripat, 
que  deixi  veure  bona  part  de  ses  cames,  anant  descalç.  No  porta 
americana  ni  armilla.  Sols  cobreix  son  pit  una  rònega  camisa.  Barba 
llarga  tota  en  desordre,  bastant  blanquinosa.  Cabell  llarc  i  cargolat. 
Resumint :  tot  ell  que  representi  un  idiota. 

PERSONATJES 


Antònia  (18  anys) 
Jordi  (50  anys).  . 
Sebastià  (40  anys). 
Ramon  (25  anys)  . 
Agustí  (35  anys)  . 


Sta.  A.  Redondo 
Sr.J.  Valero 

»  R.  Martínez 

» J.  Roca 

»  C.  Farré 


Lloc  d'acció  :  en  un  poblet  de  Catalunya. — 
Dreta  i  esquerra  :  les  del  actor. — Època  :  actual. 


ACTE  ÚNIC 


Interior  d'una  casa  de  pagès  de  modesta  posició.  A  la  dreta,  primer  terme,  la 
llar.  A  l'esquerra,  últim  terme,  una  taula,  sobre  la  que  hi  ha  un  porró  mitx  plé  de 
ví,  i  una  cistelleta  amb  mongetes,  pèsols  o  altres  queviures.  Sacs  i  eines  de  treball 
pels  voltants  de  l'escena.  Quiscuna  cadira  i  demés  objectes  propis,  repartits  con- 
venientment. Porta  al  foro  i  laterals. 


ESCENA  I 

JORDI,  sol.  Al  aixecarse  el  teló,  aquest,  està  assegut  gronxant-se  amb  la  cadira, 
com  si  adormís  a  una  criatura,  tenint  tendrament  abraçada  una  nina  de  cartró. 

Jordi. — (Tataral-lejant). — Non,  non...  Non...  non,  non...  non...  non... 
(Alçant  la  nina  enlaire  i  miràntsela  amb  goig) .  j Ai,  carai!... 
^que  no  vols  dormir?...  ^no...?  No  siguis  dolenta,  jmacatxol... 
Ja,  ja,  ja... (Aixecant-se  de  la  cadira).  Vajaj  vaja;  ja  veig  que  no 
vols  fer  non-netes....  Passegem  un  ratet,  passegem....  (Ho  fa). 
Aixó  ja  t'agrada,  oi?..  Ja,  ja,  ja...  (Aturant-se).  Ara,  jugarem  un 
xic...  jVinga!....  (Posa  la  nina  damunt  la  cadira  mateixa  que 
estava  assegut,  i  ell  s'ajup,  bordant-la  com  si  fos  un  gos)..*. 
Bub,  bub....  Bub,  bub,  bub...  bub...  ^T'agrada  aixó?...  ^No?... 
^Com  es  que  abans  reies  i  ara  plores?...  ^Perque't  faig  por?.... 
jNo  siguis  aixís!...  Tot  es  broma;  perquè  jo  t'estimo  molt,  peró 
molt....  (Petonejant-la)...  Veus...  Mira,  mira,  com  riu  la  trapa- 
cera...,  Tu  rius  «Joi?....  donsas  jo  també  riuré....  (rient  fort).]*, 
ja,  ja,  ja  ja,  ja,  ja...... 

ESCENA  Ií 

JORDI  i  ANTÒNIA,  sortint  lateral  esquerra. 

ANTÒNIA. — (Per  si,  al  veure  al  boig).  jPobre  boig!...  Sempre  pensant 
amb  la  seva  filleta,  i  te'l  pensament  tant  clavat  amb  ella  que  un 
troç  de  cartró  li  fa  la  mateixa  il·lusió,  com  si  ho  fos  en  realitat.. 
.  jPer  xó  es  boig!...  jPer  xó  es  digne  de  llàstima!...  (A  Jordi  aca- 
riciantlo).  (Ell  estarà  prop  de  la  llar  de  genolls  en  terra,  jugant 
amb  la  nina.  La  cadira  ahont  estava  assegut,  prop  d'ell).  Es- 
colteu, Jordi.  ^Com  es'  que  haveu  matinat  tant,  avui?.... 

Jordi. — (Sens  compréndela  i  ensenyant-li  la  nina).  ^Oi  que's  maca 
la  meva  filla?....  jGuàitala!...  jGuàitala!...  Fes-li  un  petó,  que, 
després  jo  ni  faré  un  altre.... 

Antònia. — Deixèu  que  l'agafi. 

Jordi. — Aixó,  no!...  Ja,  ja,  ja....  La  meva  nina  no  més  la  puc  tocar  jo 
sol,  perquè  si  la  toquen  d'altres,  ella  plora....  i  jo  no  vull  que 
plori. 

ANTÒNIA. — Donsas  li  faré  un  petó.  (Ell  li  acosta  tot  tremolós,  fins 
que  Antònia,  li  fa  el  petó). 

Jordi. — jRellamp!...  I  que  fort  li  has  fet.  Ja,  ja,  ja....  Tu  també  esti- 
mes a  la  meva  filleta,  oi?... 

ANTÒNIA. — (Asseient-se  en  la  cadira  de  prop  la  llar).  Si,  Jordi,  si 
que  l'estimo. 

JORDI. — Ja,  ja,  ja....  Tots  volen  a  la  meva  nineta...  Ja,  ja,  ja...  Si  tu 
l'estimes  jo  també  t'estimo  a  tu,  com  si  fossis  un  altra  filla. 
(Deixa  anar  son  cap  damunt  la  falda  d'Antònia,  fent-se 
abraçar  son  coll  pels  braços  d'aquesta). 

ANTÒNIA. — (Enternida).  jPobre  boig!...  jQue  agraït  es!... 

(Pausa  un  xic  llargueta,  en  el  transcurs  de  la  qual,  Antònia 
acarona  al  boig,  mentres  aquest  va  quedant-se  adormit). 

JORDI. — (Adormint-se).  Tots  volen  a  la  meva  filla...  Ja,  ja,  ja...  jCom 
que  es  tant  maca!...  (Pausa).  Tots  l'estimen...  Sí...  Tots  l'esti- 
men... Ja,  ja...  Ja...  ja...  (Segueix  rient,  fins  que  resta  vençut 
per  la  son).  Pausa. 

ANTÒNIA. — Sí,  jpobre  boig!...  Tots  estimen  a  la  teva  filla,  encare 
que  no  sigui  de  carn  i  hossos  com  nosaltres.  Al  veuret  sofrir, 
tothom  sent  una  fredor  en  son  cos,  qoe'l  fa  extremir,  passant 
al  mateix  temps  per  son  cap,  un  pensament  terrible,  al  imagi- 
nar-se que'l  dia  de  demà,  es  podrien  trobar  com  tú,embojarrat, 
amorós,  com  si  li  fossis  pare,  i  no  és  mes  que  un  ninot  de 
c?.rtró,  pro,  que  a  tu  et  sembla  que  sigui  l'angelet  que't  varen 

robar....  (Adonant- sen).  jAh!...  S'ha  adormit...  Està  clar.  Com 
que  ahir  no  va  dormir  degut  a  la  seva  fcrta  exaltació  aprofita 
la  miqueta  de  consol  que  li  dono,  per  aclucar  el  seu  cap... 
jDorm,  pobret,  dorm!...  Abraçadet  ha  quedat  amb  la  seva 
nina...  jPobre  boig!...  jPobre  boig!...  (S'aixeca  amb  molt  cui- 
dado  i  l'aparta  a  un  costat,  tapant- to  carinyosament  amb  el 
seu  davantal).  Aixís  estaràs  mes  bé.  Jo  desitjaria  donarte  un 
bon  llit,  pero  el  meu  pare...  ni  ningú,  vol  que  ho  fassi,  perquè 
et  tenen  com  un  ser  escropulós...  jjo  tant  sols  et  tinc  llàstima!... 
( Queda  mirant-sel  tendrament). 


ESCENA  III 

Els  mateixos  i  SEBASTIÀ  per  lateral  esquerra. 

Sebastià. — (rústec).  Antònia,  ^que  fàs  aixís,  tant  capficada? 
Antònia. — (Sorpresa  i  acostant-se  a  n'ell).  Res,  pare...  res... 
Sebastià. — Ja  ho  veig.  Deu  haver  sigut  el  boig,  que  t'haurà  entristit 
Antònia. — Teniu  raó. 
Sebastià. — I  perquè? 
Antònia. — No  ho  sé... 
Sebastià. — jDonsas... 

Antònia. — Ja  li  diré.  Aquest  pobre  boig,  em  fa  entristir  molt,  al 
veure  que  no  pot  disfrutar  de  sa  vida  en  aqueix  mon,  i  viure 
foll  i  vagamond  per  aqueixos  monts  de  Deu,  abraçat  a  una 
nina  de  cartró,  que's  creu  és  la  seva  filla,  i  no  la  té...  i  la  cerca 
i  no  la  troba...  i... 

Sebastià. — Ve's,  ves;  sembles  la  Mare  de  Deu  dels  Dolors. 

Antònia.— (Ofesa).  jPare... 

Sebastià. — jQue  pare  ni  que  avis! 

Antònia. — Peró...  escoltéu.  ^Que  pot  ser  està  privat  tenir  compas- 
sió del  pròxim  desvalgut?... 

Sebastià — No  peró  tampoc  t'ho  has  de  pendre  tant  fort.  Comprenc 
que  se  l'hi  ha  de  tenir  llàstima,  pro,  no  fins  arribar  al  extrem 
d'estar-se  tot  el  dia  amb  una  cara  de  mussol,  entristida,  sense 
alegria...  i  al  fí...  ^per  què?..,  Per  un  pobre  home  que's  boig, 
que  sempre  riu,  i  que  encare  que  la  seva  desgracia  sigui  de 
sentir,  no's  fà  càrrec  de  lo  que  li  succeeix. 

A.\TONÍA. — Tot  lo  que  vulgueu,  pero  jo  li  tinc  llàstima,  i  no  puc 
remediarho. 

Sebastià. — (Amoïnat).  Doncs  ho  has  de  remediar. 
Antònia. — (Sempre  tossuda).  ^1  com?... 

Sebastià. — Qualsevol  dia  tirarém  el  boig  al  carrer,  i  a  veiàm  si  aixís 
ho  remedies. 

Antònia. — (Suplicant).  No,  pare;  no  ho  feu».  IPobretL. 

SEBASTIÀ.— (Carinyós).  Pensaments  de  fer-ho,  no  n'hi  tingut  mai, 
pero  com  jo  t'estimo  tant,  Antònia,  que  per'xó  soc  ton  pare, 
no  vull  de  cap  de  les  maneres  veuret  mai  més  trista,  i,  aixís, 
despatxant  al  boig,  degut  a  que  no'l  veuràs,  no  pensaràs  amb 
ell,  i  jo,  aleshores  podré  contemplar-te  alegre  i  ditxosa,  que 
son  els  meus  afanys... 

Antònia. — ^1  per'xó  l'hau  de  despatxar?... 

Sebastià. — Sí;  per'xó. 

Antònia. — I  si  jo  vos  digués  que  sempre  estaré  contenta  i  mai  pen- 
saré amb  ell...  Allavors...  <ique  farieu?... 
Sebastià.— Allavors... 
Antònia. — No'l  despatxaríeu,  £oi? 
Sebastià. — Peró... 

Antònia. — (Abraçant-lo  i  insistint).  No'l  despatxeu  pare,  no... 

SEBASTIÀ. — (mitx  convençut).  Bueno,  aixís... 

Antònia. — Es  quedarà  a  casa... 

Sebastià. — Vaja;  m'has  vençut...  T'ho  concedeixo. 

Antònia. — ^M'ho  prometeu? 

Sebastià. — T'ho  prometo. 

Antònia. — (Amb  molta  ingenuïtat),  Ai,  pare!...  Ara  si  que  estic 
contenta...  Quant  vos  estimo,  (besant-lo).  Teniu.  Un...  dos...  i 
tres...  I  vos,  ^quants  m'en  fareu?... 

Sebastià. — Els  que  vulguis. 

Antònia. — No  mes  vull  que  m'en  feu  un,  que  sigui  ben  fort...  i  que 

valgui  per  molts. 
Sebastià. — (Fent-li  un  petó).  Va,  t'el  faig... 

Antònia. — (Molt  enjogassada).  jNoü...  jl  qué  fort!...  Quasi  m'heu 

mossegat!..  (Picant- li  a  l'espatlla).  jDolentotL.  jDolentot!... 
Sebastià.— (Rient).  Je,  je,  je. 


ESCENA  IV 

Els  mateixos  i  RAMÓN  pel  foro, 

Ramon.— ^L'amo? 

Sebastià. — ^Que  hi  ha,  Ramón? 

RamÓn. — Uns  forasters  que  voldrien  parlar  amb  vos. 

Sebastià. — Ara  vaig.  (Surt  foro). 

ESCENA  V 

Els  mateixos  menys  SEBASTIÀ. 

ANTÒNIA. — ^Quí  son  àquets  forasters,  Ramon? 

Ramón. — No  ho  se  de  cert,  pero'm  sembla  que  venen  a  tractar  amb 
ton  pare  la  venta  de  les  terres  d'aprop  del  riu. 

ANTÒNIA. — Pot  ser  sí.  (Pausa.  Ramon  s'acosta  a  la  taula,  pren  el 
porró  i  beu). 

RamÓN. — ^1  qui  s'ha  penjat  avui,  que  has  matinat  tant,  Antonieta? 
ANTÒNIA. —  Els  crits  del  boig  m'han  fet  despertar,  si  no,  encare  dor- 
miria. 

RamÓN. — jRellampL.  Aquest  no  deixa  descansar  a  ningú.  Lo  que's 
avui,  a  les  quatre  ja  estava  amb  el  seu  non,  non,  i  gràcies 
que'm  convenia  fer  matinada,  si  no,  hagués  renegat  fins  de  mi 
mateix. 

ANTÒNIA. — ^Tant  et  molesten  els  crits  del  boig? 
RamÓN. — Ja  ho  crec,  i  molt 

ANTÒNIA. — -Donsas  a  n*a  mi,  al  contrari.  M'atrauen  a  consolar-lo  i  a 

compadirme  d'ell. 
Ramón. — ^De  debò,  Antònia? 
Antònia. — De  debò. 

RamÓN. — I...  donsas...  <iper  qué  no't  compadeixes  de  mi?.., 
Antònia. — ^De  tú? 
Ramón. — Sí.,. 

ANTÒNIA. — (Mitx  riení).  jl  ara!...  </Per  qué?;., 

Ramón. — Perquè  estic  ferit  del  cor... 

Antònia.— iNoi!.,.  ^Que  t'has  barallat?... 

Ramón.— (Confós).  No...  pro...  pot  ser  que'm  baralli. 

Antònia. — ^1  abans  de  fer-ho  ja*t  sents  la  ferida? 

Ramón. — Sí,  Antònia.  Abans  de  barallar-me  ja  han  lluitat  en  mon 
cor  dugués  passions  terribles:  la  de  la  existència  i  la  de 
l'amor;  sens  sapiguer  a  quina  de  les  dugués  m'haig  d'acullir, 
encare  que  l'última  sembla  que'm  dongui  molta  mes  confian- 
ça i  felicitat. 

Antònia. — ^Que  estàs  enamorat  d'alguna? 

Ramón. — Sí,  Antònia;  estic  enamorat.. 

Antònia.— ^De  qui? 

Ramón. — Estic  enamorat  de... 

Antònia. — Apa,  home,  digues...  ^de  qui  t'has  enamorat? 
Ramón. — Estic  enamorat...  ^Que't  sabrà  greu  que  t'ho  digui?... 
Antònia. — ^1  qué  m'ha  de  sapiguer  greu... 
Ramón. — Donsas...  estic  enamorat  de  tu... 

Antònia.. — (Fent  la  sorpresa).  ^De  mi?... 

Ramón. — Si  de  tu,..  (Petita  pausa).  Tu  que  m'has  demostrat  ta  bon- 
dat,  i  jo  que  m'he  vist  atret  per  tes  mirades,  han  sigut  la  cau- 
sa d'estimarte,  Antònia. 

Antònia. — ^1  per'xó  et  volies  barallar?... 

Ramón. — Si,  per'xó. 

Antònia — amb  qui?... 

Ramón. — Amb...  el  teu  pare... 

Antònia. — ^Amb  el  meu  pare?...     per  qué?... 

Ramón. — jOh,  ja  veuràs!...  Perquè  jo  li  demanaré  que'm  donguí 
a  tu  com  esposa  i  com  que  ell  es  ric  i  jo  soc  pobre,  es  ne- 
garà rodonament  a  concedir-m'ho  i  em  veuré  obligat  a  entén- 
dremeles  amb  ell,  cosa  que  no  voldria. 

Antònia. — Si  que  t'ho  prens  fort!... 

RAMÓN. — Per  tu  tot  es  poc,  Antònia. 

ANTÒNIA. — (Amb  manyagueria).  Pero,  escolta...  ja  estàs  segur  de 

que  t'estimo?... 
RAMÓN. — (Baixant  el  cap).  Antònia... 
Antònia— Apa...  digues... 

Ramón. — Quasi  n'estic  segur  perquè  sempre  que  tu  em  veus,  tu  em 
mires,  i  en  tes  mirades  veig  uns  raigs  d'esperança  i  de  consol 
per  aquest  pobre  cor  que  sospira  per  tú,  que  t'estima,  i  seria 
capaç  de  donar  mil  vides  si  les  tingués,  no  més  per  poseïrte. 
(Pausa).  Repeteixo  que  quasi  n'estic  segur  de  que  m'estimes, 
pro,  encare  voldria  tindré  mes  seguretat  i  desitjaria  que  lo 
que  m'has  promès  amb  els  teus  ulls,  m'ho  demostressis  amb 
la  boca.  (Agafant-li  una  mà).  Apa,  Antònia..  (Antònia  retira 
el  cap  ruboritzada  i  ell  se  la  mira  amorosament). 

JORDÍ. — (Somniant).  Ja,  ja,  ja...  Ja,  ja. 

RamÓN. — (Suplicant).  Dígasm'ho,  Antònia...  No't  fassis  pregar  tant... 
^M'estimes?... 

ANTÒNIA. — (Amb  vergonya).  Sí...  (Queden  els  dos  mirant-se  amoro- 
sament). 

Jordi. — (Aixecant- se).  Ja,  ja,  ja...  La  meva  nina  vol  anar  a  jugar  al 
riu...  Donsas...  Anem  a  jugar...  Ja,  ja,  ja...  (Al  ésser  davant  la 
parella,  esclata  amb  una  forta  rialla,  anant-sen  tot  seguit). 
Ja,  ja,  ja...  , 

ANTÒNIA. — (Separant-se  d'en  Ramón  i  cridant  a  n'en  Jordi).  'Jordi!.. 
■  iJordü... 

JORDI. — (des  de  fora).  Ja,  ja,  ja.... 

ESCENA  VJ 

ANTÒNIA.  RAMÓN  i  SEBASTIÀ  pel  foro. 

SEBASTIÀ. — (Desde  la  porta  i  mirant  cap  al  carrer).  Aquest  boig  tot 
ho  esvalola.  (Entra  porta  lateral  esquerra  i  surt  tot  seguit  amb 
un  plec  de  papers),  Bueno,  Antònia;  m'en  vaig-. 

Antònia. — Ahont  aneu,  pare? 

Sebastià. — Vaig  per  veure  d'arreglar  la  venda  de  les  terres  que 

tenim  allà  prop  del  riu, 
Antònia. — Trigareu  gaire? 

Sebastià.— No  t'ho  puc  dir,  pro,  tant  bon  punt  estigui  llest,  vindré. 
Adeu.  (Ramon  que  durant  F  escena  d'en  Sebastià  i  l 'Antònia, 
haurà  estat  endreçant  els  socs,  al  veure  qae'l  primer  s'en  va 
es  frega  les  mans  satisfet.  (Sebastià,  al  ésser  prop  de  la  porta 
se  n'entorna,  dient :)  Escolta,  Ramón.  (Aquest  fa  mostres  de 
desagrado). 

Ramón. — ^Que  maneu? 

Sebastià. — Tu  pots  lligar  els  feixos  de  palla,  que  hi  han  al  corral. 
Ramón. — Esla  be.  (S*en  va  esquerra  despedint-  se  amb  una  senya  de 

l' Antònia), 
Sebastià. — Adeu,  Antonieta, 
Antònia. — Adeu,  pare. 

(Sebastià  surt  pel  forà,  Pausa), 


ESCENA  VII 

ANTÒNIA,  sola,  després  RAMÓN,  lateral  esquerra, 

ÀNTONIA. — (Adonant- sen).  Mira»..  El  boig  s'ha  deixat  el  davantal. 
Posemsel  i  avancém  feina»  (Es  dirigeix  vers  la  taula  i  pren  la 
cistelleta.  S'asseu  en  el  centre  de  l*escena  i  tot  escorfollant, 
les  monjetes,  pèsols,  o  lo  que  porti,  comença  a  dir,  lo  següent 
ben  poc  a  poquet  i  detallant  les  pauses  que  siguin  necesaries). 
El  pare  s'en  va,  en  Ramón  també,  i'm  deixen  sola,  cosa  que 
m'agrada  ben  poc».  jAl  menys  estès  acompanyada  pel  boig!... 
Perquè  encare  que  a  tots  fassi  nósa,  a  mi  no  m'en  fa  gens  ni 
mica,  desitjant  tant  sols  tenir^lo  al  meu  costat,  per  veure  si 
m'acut  qualque  ideia  per  treule»li  la  bogeria.  Ja  fa  dies  que 
estic  pensant  en  lo  mateix  i  sembla  que'l  Cel  no'm  vulgui 
il·luminar  en  aquesta  bona  obra...  (Pausa).  Segons  diuen,  als 

bojos  se'ls  hí  fa  passar  el  seu  mal,  si  per  sort  poguessin  arri- 
bar a  plorar.  Jo  prou  que  cerco  medis  per  a  lograr-ho,  peró, 
no'n  trobo  cap...  {Crec  que's  molt  difícil  curar  aquesta  mena 
de  bogeria...  (Acudint-li  una  idea).  Més.,,  jcalla!..  <f,Qui  sab  si 
prenent-li  la  nina  davant  d'ell  i  emportant-sela,  arrencaria  amb 
un  fort  plor  i  d'aqueix  modo  potser  el  podria  salvar?...  jVaja!... 
Ho  provaré  quant  vingui.  (Pausa  IL·rgueta,  fent  feina).  (Sos- 
pirant). jAi,  RamónL.  Tapant-se  la  boca  per  por  de  que  algú 
l'hagi  sentida).  <*,Que  he  dit  are?..  No  sé  lo  que  serà  que  sens 
donar-me  compte,  sempre  penso  amb  el  meu  Ramonet..  Portà- 
vem ja  de  temps  el  nostre  carinyo  tancat  i  avui  ha  pogut  des- 
ferse'I  nostre  silenci...  Ara  tant  sols  mancaria  que'l  pare  no 
volgués  que'ns  caséssim...  jAllavors  si  que  la  fregiríem!... 
(Surt  en  Ramón  de  puntetes  i  s'acosta  vers  l' Antònia,  escol- 
tant tot  lo  que  diu  sens  que  ella  s' en  dongui  compte  desa  presen- 
cia). Mes...  jo  no  ho  crec.  ..i,  si  ho  fes...  em  mataria....  (sumi- 
canï).  Sí,  sí  que'm  mataria...  Jo  l'estimo  molt  a  n'el  meu  Ramo- 
net... (Ramón  amb  molt  cuidado  li  tapa'ls  ulls  amb  les  mans). 

RamÓN. — (Amb  veu  fingida).  ^Em  coneixes? 

Antònia. — <jQuí  ets?... 

Ramón. — ^No'm  coneixes? 

Antònia. — jAh!...  sí;  ets  la  Marieta... 

RamÓN. — (Treient-li  les  mans  dels  ulls  i  amb  sa  veu  natural).  ^No'm 
coneixes?... 

ANTÒNIA. — (Una  mica  avergonyida).  jAh!...  sí...  ets...  en  Ramón. 
RamÓN. — Ja  has  pogut,  noia? 

Antònia. — Home,  com  que  feies  aquella  veu  de  falset. 
Ramón. — (Asseient-se  al  seu  costat).  ^Sabs  per  qué  la  feia? 
Antònia. — i  Per  qué? 

RamÓN. — Per  tindré  mes  estona  els  teus  ulls  tancats. 
ANTÒNIA. — jAi,  ai!...  I  amb  quina  intenció?... 

Ramón — Amb  la  intenció  de  que  no  te'ls  cremi  el  sol,  pus  està  molt 
enfadat  amb  tu,  perquè  les  teves  mirades  son  mes  ardentes 
que'ls  seus  raigs* 

Antònia. — (Picant-li  a  l'espatlla).  Apa...  dolent!... 

RamÓN. — T'agrada  que't  digui  aixó?... 

ANTÒNIA. — Està  clar...  ^Com  és  qu'estàs  tant  inspirat,  avui? 
Ramón.-— No  ho  estic  d'inspirat,  peró...  no  més  veuret  a  n'a  tu  i 

venir-me  l'inspiració,  tot  es  lo  mateix. 
ANTÒNIA. — "Apa,  exagerat!...  Aixó  m'ho  dius  per  fer-me  creure  que 

m'estimes...    pro,    tot  es  lo  contrari...  (entristida).  Tu  no 

m'estimes  gens... 
Ramón.— ^Qui  t'ho  ha  dit? 

A?-J  í'ONIA. — Tu  mateix...  ^Que  li  deies  ahir  a  la  filla  de  l'arcalde, 
quant  ella  et  mirava  somrient  i  tu  amb  el  teus  ademans  sem- 
blava que  li  supliquessis  quiscuna  cosa? 

Ramon. — <JSabs  que  li  demanava?... 
Antònia. — (Secament).  El  seu  amor. 

Ramon. — No  siguis  aixís...  Donsas  li  demanava  digués  al  seu  pare 
que'n  el  dia  que'ns  casém  dongui  permís  per  a  fer  festes  i 
guarnir  també  tot  el  poble,  perque'l  nostre  casament,  resulti 
mes  atractiu  i  pompós. 

Antònia. — ^Sols  era  aixó?... 

Ramon. — Aixó  era. 

Antònia. — £l  perquè  li  parlaves  ja  de  casament?... 
Ramon. — jOhl... 

Antònia. — <*Que  ja  sabies  que  jo't  diria  que  sí? 

Ramon. — Aixís  m'ho  pensava. 

Antònia. — jAi,  noi!...  jQue  vas  depressa!... 

Ramon. — Be...  Antònia...  ^Vols  dir  que  no'ns  casarem?... 

Antònia. — Ja  veuràs...  Per  casar-se  se  necessita  estimar- se  molt,  i 

tu...  no  crec  que  m'estimis  gaire. 
Ramon. — ( Viu).  jSi  senyor!..  Jo  t'estimo  molt,  molt  i  molt!..  ^Sabs?.. 
Antònia.— (Amb  calma).  <*Y  com  m'ho  demostres? 
Ramon. — ^Com  t'ho  demostro?... 
Antònia. — Sí. 
Ramon. — Fente  un  petó. 

Antònia. — (Amb  vivesa).  j\  amb  aixó  ja  n'hi  ha  prou?... 
RamÓn. — Ja  ho  crec.  El  petó  no  mes  es  fa  quant  una  parella  s'esti- 
ma molt,  essent  enamorats. 
Antònia. — (També  amb  vivesa).  I...  després  que's  fa?... 
Ramon. — (No  sapiguent  que  respondre  i  gratant- se' l  cap).  Després.., 
Antònia. — (Amb  molta  ingenilitat).  També's  fan  petons,  <ïoi?... 
Ramón. — jSí,  Antònia,  sí!... 

Antònia. — (Lluitant per  assegurar-sen).  Donsas...  fés-men  un...  si  és 

que  m'estimes... 
Ramon.— (Amb  alegria).  <íTe'l  faig?... 

Antònia. — Sí.  (Al  ajuntar-se  les  cares  per  a  fer  se'l  petó,  entra  en 
Jordi,  i  al  veurel  se  separen  un  a  cada  cantó  a" escena). 


ESCENA  VIII 

JEls  mateixos,  mes  JORDI,  pel  foro,  corrents. 

JORDI. — Ja,  ja,  ja...  jQuant  s'hem  divertit  amb  la  meva  filla  allà'l  riu!.., 
i  aixó,  que  de  bon  principi  no  li  agradava,  perquè  l'aigua  li 
feia  por...  pero...  jva!...  després  s'hi  ha  acostumat  í  jugava  mes 
que  jo...  <ípi?...  (mirant-se  la  nina)...  £oi  que  sí?...  Ja,  ja,  ja..* 
(Ensenyant  la  nina  a  n  en  Ramón  i  t Antònia).  <^Que  no 
veieu  aquesta  poca  vergonyeta?.,.  iMireu,  mireu,  si  es  bufonal 

RamÓN. — (Acostant- seli).  Veiam;  deixéu-mela  un  rateí... 
Jordi. — (Amb  por).  ^Queee?... 
RamÓN. — Que  me  la  deixeu. 

Jordi. — <i,Que  te  la  deixi?...  No,  no...  ^Que  t'has  pensat?...  Ja,  ja, 
ja...  jEs  meva!...  ^Ho  tens  entès?...  I  de  ningú  mes...  \l  ara!.., 
ja,  ja,  ja...  (S'estira  a  terra,  prop  la  llar,  fent  carícies  a  la 
nina.  Pausa.  Ramón,  sorprès,  va  a  l' Antònia). 

RamÓN. — ^Has  vist,  Antònia? 

Antònia. — ^Que  li  vols  fer? 

Ramón. — Jo,  rés,  pero.... 

Antònia. — Es  boig,  home,  es  boig-. 

RamÓN. — (Transitció).  Bueno,  Antònia;  ho  sento  molt,  però,  me 

n'haig-  d'anar  a  fer  feina. 
Antònia.— quina  feina? 
RamÓN. — Acabar  de  lligar  els  feixos  de  palla. 
ANTÒNIA. — <j,Que  no  ho  has  fet  encara? 

RamÓN. — No;  perquè  estant  a  mitja  feina  hi  pensat  que,  no  estant 

l'amo,  podríem  distreurens  un  ratent  junts. 
ANTÒNIA. — |Ài,  gran  bagarro!... 

RamÓN.— Be..,  peró'm  sembla  que  no  hem  perdut  pas  el  temps. 
Antònia. — Res  d'aixó. 

RamÓN. — Aixís,  m'en  vaig:  no  vull  que'm  trobi  el  teu  pare  sense  fer 

res.  ■  •  * 

Antònia. — Vesten,  vesten... 
RamÓN. — Avant,  doncs.  Adeu,  Antonieta.,.  * 
ANTÒNIA. — Adeu,  Ramonet...  (Ramór\  sen  va  per  hont  ha  sortit) 


ESCENA  IX 

ANTÒNIA  i  JORDI 

El  boig  s'haurà  adormit,  encare  que,  amb  un  estat  violent,  que  no  i  deixarà  re- 
posar amb  deguda  forma. 

L'escena  resta  un  moment  amb  el  mes  gran  silenci.  Antònia  guaita  al  boig  va- 
ries vegades.  Mira  amb  por  per  tot  arreu.  Per  fi  es  decideix  i  diu: 

ANTÒNIA.— -Ningú'm  veu...  Ara  es  l'hora...  jValor,  ^ntoniaL.  (Acos- 
tant-se a  nen  Jordi).  Sembla  que  dorm... 
JORDI. — (Movent-se).  Ja,  ja...  ja  ja.., 

Antònia. — jCa!...  M'enganyo...  Es  ben  despert.  Mes...  ^qué  faig?.., 
^Li  prenc  la  nina?...  (Agenollant- se  i  dirigint  una  pregaria  al 
Cel). Deu  meu;  vos  que  sabeu  le  meva  bona  intenció,  il'lumi- 
neu-me  en  aquest  pas,  perquè  puga  sortir  com  jo  desitjaria,  i 
retorneu  l'us  de  la  raó  al  pobre  boig...  jConcediu-mo,  Deu 

meu,  concediu-mo!,..  (Pausa.  Aixecant-se).  jAnimo,  Antò- 
nia... ^ 
Jordi. — (Endormiscat).  Ja,  ja,  ja... 

Antònia. — jDitxosa  rialla!...  Tu  ets  la  que'm  fas  por,  tu  ets  la  que'm 
fas  extremir,  pro,  no  ets  prou  per  treure  ma  idea  del  cap... 
(Pausa).  jAntonia,  compleix  ta  paraula!...  jAnimo,  el  vull  sal- 
var!. (S'acosta  poc  a  poquet  al  boig,  i  quant  és  aprop  1* hi  pren 
la  nina.  Jordi  s  desperta  i,  al  veures  sense  la  nina,  sabraona 
vers  l* Antònia,  per  pèndreli). 

Jordi. — (Despertant- se  i  amb  gran  crit).  jEs  meva!..,  jEs  meva!... 

Aquest  crit  pot  repetirse,  durant  la  lluita,  tots  els 
cops  que -l'actor  ho  cregui  convenient. 

Entre  l'Antonia  i  en  Jordi  s'entauía  una  terrible  llui- 
ta. L'ultim  vol  recuperar  la  nina,  mes  l'Antonia  no  ce- 
deix. Per  fi,  aquesta,  logra  desfer-se  del  boig  i  arranca 
a  córrer  (sortint  pel  foro),  amb  la  nina. 

Jordi. —  (Seguint-la,  foll  d'ira  i  cridant):  jEs  meva!...  [Lladra!...  jEs 
meva!...  ]Me  la  pagaràs!...  Ja,  ja,  ja... 

L'escena  queda  una  estona  sens  cap  personatge. 


ESCENA  X 

SEBASTIÀ,  pel  foro,  després  RAMÓN,  per  l'esquerra. 

SEBASTIÀ.—- (Cridant).  Antònia...  Antònia...  (Al  veure  que  no  hi  ha 
ningú)'  ^No  hi  és?  jQue  es  estrany!  (Acostant-se  lateral  es* 
querra  i  cridant  fort):  Ramón..;  Ramón... 

RamóN. — (Sortint).  ^Que  voleu,  l'amo? 

Sebastià.— ^Sabs  ahont  es  l'Antonia? 

Ramón.— l  L'Antonia? 

Sebastià.— Sí. 

Ramón. — Ací  deu  ésser. 

Sebastià. — (Molestat).  Home,  quant  t*ho  pregunto,  es  que  no  hi  és, 
Ramón.— Perdoneu,  l'amo.  Pro  fa  molt  poc  que  s'estava  ací 
Sebastià.— <d  ara  no  sabs  ahont  és? 
Ramón. — No,  senyor,  no. 
Sebastià.— (Enfadat)  jMai  sabs  res  tú! 
Ramón. — Pero,  home... 

Sebastià.— jVesten,  ves,  tanoca!.,.  jCada  dia  et  fàs  mes  tonto!..: 

(S'en  va  esquerra): 
Ramón.— jAi,  ai,  ai,  RamonetL.  jAixó  s'embolica!...  Per  mí,  l'amo 

s'ha  enterat  qne  rondo  a  la  seva  filla,  i...  jvajaL.  si  ho  sab 

segur  em  pela.,  jja  ho  crec  que'm  pela!..  (S'en  va  últim  terme 

esquerra).  (Pausa). 

#  ESCENA  XI 

ANTÒNIA,  sola,  arribant  pel  foro,  molt  sofocada. 

ANTÒNIA. — Ja  soc  a  casa...  Gràcies  a  Deu,  pus  no'm  pensava  arri- 
bar... I  quina  fatlera  de  seguir-me'l  boig...,  Jo  que  pensava  fer- 
li  un  favor,  he  vist  que  no  li  he  fet  més  que  un  perjudici!... 
(Pausa).  La  veritat:  em  feia  por  quant  me  seguia,  am  la  boca 
oberta,  com  si  fos  un  llop.  Cansada  de  córrer,  li  llenço  la 
nina  al  riu,  i  ell,  amb  les  mans,  obertes,  s'hi  tira  també,  ne- 
dant darrera  d'ella;  pero  com  que  la  corrent  era  molt  mes 
lleugera  que  ell,  se  li  emportà  la  nina,  i  alli  ha  quedat,  maleïnt- 
me  i  tirant- me  malediccions...  rient  com  sempre...  pero,  are, 
amb  un  riure  trist,  melancólic,  misteriós...  (Pausa.  Desde  eix 
moment  l'escena  sofreix  un  cambi  esponàni.  Poc  a  poc  va 
enfosquint- se,  degut  a  la  propera  tempesta.  Un  llamp  il·lu- 
mina pocs  segons,  seguint  un  tro  fortissim.  Antònia,  extre- 
mida,  senyant-se):  jVerge  Santa!...  ^Quí  tenia  de  dir  que  un 
jorn  tan  hermós  com  ha  començat  es  revoliqués  d'aquesta 
manera?...  No  hi  ha  que  ferni  cas...  Núvols  d'istiu...  (Treient 
el  cap  a  fora).  I  quins  núvols  tant  negres  passen  per  ací.  Sem- 
blen els  que  he  vist  sobre  del  riu  quant  hi  Uansat  la  nina  del 
boig...  jDeu  meu!...  ^Signarà  aixó  quelcom  dolent?...  (Apar- 
tant-se de  la  porta  i  desde' l  centre  de  l'escena).  Encendré  un 
llum  i  m'en  aniré  a  ma  cambra  a  resar  pel  boig,  perquè  no  se 
l'emporti  la  corrent...  jQuina  por  em  fan  aquets  dies!...  (Al 
dirigir-se  vers  sa  cambra,  lateral  dreta,  se'n  adona  del  da- 
vantal i  del  cistell).  jAíL.  Qué  desmemoriada  soc...  En  dei- 
xava el  davantal  amb  els  pèsols.  Arrepleguem-los.  (Ho  fa.  Un 
altre  llamp  seguit  de  tro.  Comença  a  sentir-se  a  ploure). 
jDeu  meu!...  jja  plou!...  (Esparver ada).  Sento  passos..,  M'en 
vaig,  que  podria  ser  ell...  (S'en  va  lateral  dreta). 

(La  tempesta  'segueix  fins  que  "s'indiqui,  deixant  quis- 
cuns  intervals  de  silenci,  perquè  pugui  sentirse  als  aefors). 


ESCENA  XII 

AGUSTÍ,  entrant  pel  foro,  amh  les  mans  a  la  butxaca  i  la  gorra  ben  estacada  al 
cap.  Camina  amb  compte  i  guaita  amb  por  de  que'l  vegin,  per  tot  arreu. — Al  finir 
ses  darreres  paraules,  surt  en  SEBASTIÀ,  per  hont  se  n'ha  anat. 

AGUSTÍ.— Aquí  es  a  casa  d'en  Sebastià...  Estic  segur....  No  m'engan- 
yo... Aquí  serà  honthaig  de  cercar  la  venjança  que'n  els  quinze 


—  21  - 

anys  de  presiri  hi  pensat...  Que  no  m'ha  deixat  viure;  desit- 
jant, tant  sols,  sortir  prompte  per  cumplir-la...  (Pausa).  jAh, 
Sebastià,  Sebastià!...  Tú'm  vares  fer  executà  un  crim  horrible 
que,  an'a  tú,  t'ha  servit  de  molt  i,  an'a  mi  tant  sols  m'ha  ser- 
vit de  deshonra  i  de  despreci,  ja  que  ara  podria  viure  ditxòs 
al  costat  de  ma  esposa  i  filla,  si  no  t'hagués  cregut  a  tú, 
mentres  que  ara,  al  arribar  me  so  enterat  que  son  mortes... 
(aufegat  pel  dolor)  mortes...  sí...  jTot  per  l'ambició  d'un  gra- 
pat d'or  envilit!...  (Pausa).  Sento  passos...  (Mirant  per  l'es- 
querra i  coneixent- lo).  jEs  ell!...  Ara  s'acosta...  jValor!... 
Sebastià. — (Cridant).  Antònia,  Antònia...  (Topant-se  amb  l'Agustí 
i  esparverant-se).  jEiL.  ^Quí  sou  vos?...  ^Qué  veniu  a  fer 
aquí?... 

AGUSTÍ. — (Amb  sang  freda).  ^No'm  coneixes?... 
Sebastíà. — No. 

AGUSTÍ. — (Mirant-sel  de  fit  a  fit).  Miram  aixís,  fixament...  (Sebastià 

se'l  mira)  ^No'm  coneixes?... 
SEBASTIÀ. — (Amb  por).  jAh!...  Sí.  Ets  l'Agustí.  (Fugint).  jVesten, 

vesten,  que'm  fas  por! 
AGUSTÍ. — (Detenint-lo  bruscament).  jCalla,  Sebastià,  calla!... 
Sebastià. — (Calmat-se).  Bueno,  que  vols. 

Agustí. — Vinc  per  dirte  que  després  de  quinze  anys  de  sofriments, 
are  acabo  de  sortir  de  presiri,  per  complir  el  càstic  que'm  va 
imposar  la  Justícia,  pel  crim  que  per  ordre  teva  vaig  come- 
tre, i... 

Sebastià. — (Nerviós).  jNo  me'n  parlis  d'aixó,  Agustí!... 
Agustí.— ^T'esparvera?... 
Sebastià.— jMolt! 
Agustí.— Ho  crec.  (Pausa). 

Sebastià. — (Impacient).  Bueno,  acaba  ^A  qué  has  vingut? 

Agustí. — He  vingut... 

Sebastià. — £Per  qué?.., 

Agustí. — Per...  jvenjar-meL. 

Sebastià. — ^Per  venjar-te?... 

Agustí.— jSí! 

Sebastià. — £1  amb  qui?... 

Agustí.— ^'Amb  qui?..,  jAmb  tú!... 

Sebastià.— (Am  b  irà).  ^Amb  mi?... 

Agustí. — Sí...  amb  tú,  Sebastià...  jQue  ets  molt  dolent!...  que  per  tú 
vaig  matar  a  la  teva  germana  i  m'en  vaig  emportar  sa  filla, 
perquè  tú  poguessis  heretar  tota  sa  riquesa  (lo  que  has  conse- 
guit),  vivint  are  plé  de  goig  i  carregat  d'or,  mentres  que  jo 
hi  estat  quinze  anys,  carregat  també,  pro,  carregat  de  cade- 
nes... i  al  tornar,  em  trobo  sense  la  dona  i  la  filla,  que  eren  els 
dos  sers  que'm  restaven  i  que  més  aimava  en  aquest  mon. 

Sebastià. — ^1  qué'm  vols  dir  amb  aixó?...  ^Vols  vindré  a  suposar 
que  jo'n  tinc  la  culpa? 

AGUSTÍ. — Sí,  tú  tant  sols  la  tens...  (Amenaçador).  jSebastià,  no  m'in- 
citis!...  Tú  ets  l'únic  qui'm  proposa  l'execució  del  crim  i  tú 
seràs  també  l'únic  que'l  pagaràs. 

Sebastià. — (Amb  sarcasme)  <Jo?...  Ja,  ja,  ja...  Prou  pagat  el  tinc. 

AGUSTÍ. — No  tant  com  jo,  Sebas\ià. 

Sebastià. — ^1  qué  n'haig  de  fer  de  lo  que  a  tu  t'hagi  passat?...  Et 
vaig  prometre  vint  i  cinc  onzes  pel  crim,  quantitat  que't  va 
pervindre  una  vegada  fet...  Em  sembla... 

ÀGUSTÍ. — (Rabiós).  ^Que't  sembla?...  jDiguesL.  ^Que't  sembla?... 

Sebastià. — Pus...  que't  vaig  pagar. 

AGUSTÍ. — Peró  també  em  vares  prometre  que  si'm  passava  quiscuna 
cosa,  em  redimiries  amb  els  teus  diners.  £Per  qué,  doncs, 
quant  la  Justícia  em  va  agafar  no  vares  pagar  l'indemnització 
que't  demanava  perque'm  deixesin  en  llibertat  provisional  i 
jo  aleshores  hagués  pogut  cercar  un  medi  per  escapar-me?... 

Sebastià. — Perquè... 

AGUSTÍ. — Escuses  de  malalt...  jPerque...  no't  va  donar  la  gana. 

Sebastià. — (Amoïnat).  Just. 

AGUSTÍ, — jMalvat!...  ^Encare  goses  a  dir-ho? 

SEBASTIÀ. — (i.Qué  vols  que  t'hi  diga?... 

Agustí. — jlnfàm.L  jVilL. 

Sebastià. — Mira...  ^Vols  cent  duros  i  allargar- te?.. 

AGUSTÍ. — (Desesperat  al  veure  el  cinisme  d'en  Sebastià).  ^Cent  du- 
ros?... ^1  la  meva  dona,  i  la  meva  filla,  i  els  quinze  anys  de 
presiri...  qui  m'ho  abona  a  mi?...  jDigues,  canalla!...  ^Tu  et 
creus  que  jo  me'n  aniré  content  amb  els  cent  duros,  sapi- 
guent  que't  deixo  aquí  disfrutant  lo  que  la  meva  desgracia 
t'ha  proporcionat?...  jNo,  Sebastià,  no!...  Jo  he  vingut  ací  per 
venjarme,  he  vingut  per  matarte  i  per  consumar  la  sentencia 
que  des  de'l  fons  de  mon  presiri  t'havia  Uensat...  Vivint  tú,  an 
a  mí  m'es  impossible  la  vida,  perquè  tú  ets  una  sombra  que'm 
fascina,  que  m'irrita,  que'm  remou  a  la  venjança...  jSebastià, 
tú  ets  un  vil,  tú  ets  un  canalla,  que  m'has  tret  l'alegria  de! 
cor  í  la  pau  de  l'ànima!... 

Sebastià.— jAgustí!... 

AGUSTÍ. — No't  queixis,  no...  jSi  no'm  calmaràs!...  No  veus  que  fins 
el  Cel  està  contra  teu?...  ^No  t'en  recordes  que  aquell  dia 
era  també  com  aquet?  ^No  t,en  recordes  que  també  els 
llamps  creuaven  l'espai  com  are,  i  els  trons  esdevenien  soro- 
llosos?... ^No  t'en  recordes,  Sebastià?...  £No  t'en  recordes... 
o  no  vols  recordar-ten?... 

Sebastià. — (Suplicant  que  calli).  {Agush'í... 

AGUSTÍ. — jDigues...  respon!...  Jo  sí  que  m'en  recordo.  Encare  veig 
passar  la  terrible  escena  per  mon  magí  i,  passar,  per  enfuris- 

marme  més  contra  tú,  i  tot  m'ajuda  per  a  fer  més  complerta 

ma  venjança...  (Pausa).  (Sebastià  resta  quiet  i  cap-baix). 

^Qué,  no'm  respons?...  ^Que'm  tens  por,  canalla? 
SEBASTIÀ. — (Enfurismat).  Agustí...  se  m'acaba  la  paciència...  Vesten 

o  m'en  vaig  jo  a  donar  part  a  l'autoritat  de  que  dins  de  ma 

casa  hi  ha  un  assessí... 
AGUSTÍ. — jOh,  ràbia!...  Sí,  ves-hi,  ves-hi  i  digues  a  l'autoritat  de  que 

dins  de  ta  casa  hi  ha  un  assessí...  per  tú,  ^sabs?...  jper  tú!... 
Sebastià. — Sí,  si  que  hi  aniré. 

AGUSTÍ. — Ves,  doncs.  (Dant-li  una  empenta).  Ves,  jcovart. 

Sebastià. — (Refent-se,  molt  irat).  ^Quí,  qui  es  covart? 

AGUSTÍ. — (Recalcant).  Tú.  Ho  repeteixo.  jCovartL. 

SEBASTIÀ. — «Jo,  jo  covart?....  (Pegant-li  una  bofetada).  jTe,  doncs!.,. 

AGUSTÍ. — (Aguantant-se  tant  com  pot  i  ficant-se  mà  a  la  faixa,  amb 
intenció  de  treure'l  punyal,  i  sostenint-se  com  si  volgués  re- 
primir la  ràbia  de  que  està  posseït).  jTú,  tú,  pegarme!...  (Foll 
d'ira  i  treient-se  el  punyal).  jTe,  doncs!...  jA  la  bofetada 
em  retorno  matant-te!...  (clavant-li).  jMiserable!...  (Fugint). 
jDona,  filla,  esteu  venjades!...  jM'hi  venjat!...  jM'hi  venjat!... 
(Surt,  amagant-se  el  punyal,  pel  foro). 

SEBASTIÀ. — (Fa  forces  per  sostenir-se  i  cau,  dient):  jSoc  mort!... 


ESCENA  XIII 

ANTÒNIA,  SEBASTIÀ  i  RAMÓN 

Antònia. — (Sortint  per  la  dreta  molt  a  temps  i  dirigint-se  a  la 

porta  del  carrer).  jAuxilü...  jAuxilü... 
Sebastià. — (Detenint-la  amb  les  accions).  Antònia...  Antònia... 
RamÓn.— (Sortint  ràpidament  per  l'esquerra).  ^Que  ha  passat? 
Antònia. — Han  mort  al  pare,  Ramón.  Ves,  ves  a  cercar  a  lo  jutge. 
RamÓN. — Hi  corro.  (Surt  foro). 

Antònia. — (Tiràntseli  damunt).  jPare...  pare  meu!.,.  ^Que  teniu?... 
^Vos  han  ferit?...  (alçant~se).  Espereuvos  un  xic  :  aniré  a  cer- 
car al  metje. 

Sebastià. — (Impedint-li  que  s'aixequi).  No  vagis  a  cercar  a  ningú... 

Jo  soc  mort...  i  per  mi  tots  els  remeis  son  inútils...  jPerdónam, 

Antònia!...  Jo'm  moro...  jPerdónam!... 
Antònia. — (Dolorida  i  estranyant-se).  De  qué,*pare?... 
Sebastià. — No'm  diguis  pare.,,  que  no  te'n  soc. 
Antònia. — (Sorpresa).  ^Qué  dieu? 

Sebastià. — Creume,  peró...  jperdónam,  Antònia!  Jo  no  soc  pas  el 
teu  pare...  no;...  soc  un  teu  oncle...  germà  de  ta  mare...  que  la 

vaig  fer  matar...  [perdónam!...  per  robarli  sos  diners...  i  com- 
padint-me de  tú  et  vaig  pendre...  en  ma  companyia...  i...  des 
d'squells  temps...  que't  tinc  al  meu  costat...  estimant-te... 
jcreume!...  estimant-te... 

Antònia. — (Horroritzada).  jOh!. .. 

Sebastià. — jPerdónam!... 

Antònia. — £1  el  meu  pare?... 

Sebastià. — El  teu  pare...  no  se'hont  es...  En  els  moments  del  crim 
no's  trobava  a  casa...  Diuen  que  s'en  va  anar  molt  lluny...  per 
oblidarse  de  sa  desgracia...  jAntonia,  jo'm  moro!...  jPerdó- 
nam!... (Posant-se  la  ma  al  pit  i  treient-se  un  retrato,  que 
dona  a  V Antònia).  Mira...  Aqui  tens  un  retrato.  Son  els  teus 
pares,  retratats  e;i  companyia  teva...  Sempre  els  hi  portat  so- 
bre mon  pit,  mortificant  aixís  ma  conciencia,  ja  creguent-me 
un  tris:,  pro,  merescut  final...  Busca  a  n'el  teu  pare...  i  díga- 
li...  que'm  perdoni..,  i  ta  mare,  si  vol...  ja'm  perdonarà  des 
de'l  cel...  Res  més...  desitjo...  I  tú,  Antònia...  ^em  perdones?... 

Antònia. — (Lluitant  un  xic)  Sí...  vos  perdono. 

Sebastià. — (La  besa.  Va  perdent  el  respir  per  graus).  jGracies,  An- 
tònia! jQué  bona  ets!...  Adeu...  ja'm  moro  tranquil...  perquè 
.  ja  m'he  descarregat...  de  mon  martiri...  i  crec  que  tots  al  que 
jo  hi  fet  mal...  em  perdonaran...  Adeu...  mòn  maleït...  adeu... 
Perdoneu-me...  que  hi  sigut  un  criminal...  sí...  Perdoneu-me... 
(Fent  per  alsarse)  Perdoneu-me...  jDeu  meu!...  (Fa  esforços 
per  aguantar  la  mica  de  vida  que  li  resta,  fins  que  cau  per 
sempre). 

Antònia. — jMort!...  jDeu  meu,  tant  jove  i  quin  calvari'm  feu  sopor- 
tar!...  (Alsant-se  pensativa).  Jo  he  tingut  pares  que  m'han  es- 
timat, he  tingut  una  mare  que  ha  aixugat  mes  llàgrimes  quant 
plorava  i  gosava  quant  jo  reia...  (Sanglotant).  jPobre  mareta 
meva...  Morí  quant  jo  més  necessitava  de  ses  carícies,  morí... 
i  sens  poguer  vèure-la...  sens  poguer  despedir-me  d'ella  des- 
prés de  morta...  ÍMareta,  mareta  meva,  mireu-me  des  de'l 
Cel,  i  compadiu-se  de  vostra  filla  que  vos  aima,  que  voldria 
trencar,  si  fos  possible,  la  capota  d'aqueix  Cel  hont  esteu, 
per  reunir-se  amb  vostra  companyia...  ^1  mon  pare?...  ^Podré 
trobarlo?...  (Agenollant- se).  Feu  que  ho  logri,  mare  aimada. 
Jo  vos  ho  prego.  No  vulgau  que  visqui  sola  en  aquest  mòn. 
(Se  percebeixen  les  rialles  d'en  Jordi).  (Mirant  extasiada  el 
retrato  i  besant-lo  amb  fruició).  Mare,  mareta  meva...  jOhl... 
jqué  maca  estàs!...  jQuant  t'estimo!  (Pausa). 

ESCENA  XIV 

Els  mateixos  i  SEBASTIÀ  pel  foro. 
JORDI. — (Amb  riure  tristos)  Ja,  ja,  ja... 

Al  veure  a  l'Antonia's  queda  mirànt-sela  enutjosa- 
ment.  De  sobte,  se  tira  a  terra  (des  de'l  foro),  arrosse- 
gant-se, i  amb  la  boca  oberta,  es  dirigeix  hont  està  l'An- 
tonia,  la  que  fins  are  res  ha  notat,  i  al  ésser  al  seu  cos- 
tat, s'aixeca  un  xic,  agenollant-se,  alsant  les  mans  amb 
intenció  d'escanyaria,  pro,  de  prompte,  sos  ulls  se  fixen 
amb  el  retrato,  i,  com  volguent  apartar  de  sí  mateix  un 
mal  pensament,  fuig  corrents  al  costat  de  l'esquerra. 
Antònia,  que  ha  sentit  corre  al  boig,  s'aixeca,  poruga, 
dient): 

ANTÒNIA.— jOn!...  jEl  boio;!... 

JORDI. — Ja,  ja,  ja...  ja,  ja,  ja...  La  nina...  la  nina...  Ja,  ja,  ja...  (Amb 

son  riure  i  demés  gestos  vol  demostrar  quelcom). 
Antònia. — ^'Que  no  l'hau  trobada  la  nina,  Jordi?... 
Jordi. — No,  no...  Ja,  ja,  ja...  Sí,  sí,  sí...  Si  s'està  aquí... 
Antònia. — ^S'està  aquí?...  Jo  no  la  veig  pas. 

Jordi. — Ja,  ja,  ja...  Antònia.  (Acostant-se  a  n'ella).  Antònia...  Ja, 
ja,  ja... 

Antònia. — Jordi,  em  feu  por,  quant  rieu  aixís...  No  ho  hi  fet  amb 
sentit  de  mal  lo  de  llensarvos  la  nina  al  riu...  (Agafant-li  el 
cap  i  acariciant- lo).  ^Em  perdoneu?... 

Jordi. — (Acostant-se  més,  fins  a  abraçaria).  Sí,  sí...  Ja.  ja,  ja..,  An- 
tònia... sí... 

Antònia. — Escolteu,  Jordi...  L'Antonia  s'en  va... 
JORDI.— (Deixant-la).  <iEeeh?... 

Antònia. — (Anant- sen,  plorant).  Ja  no  la  veureu  més...  Adeu... 
Jordi. — (Queda  quiet,  com  petrificat,  mirant  a  terra,  rient  baix,  fins 

que*s  tomba  ràpidament,  i  estirant  a  l' Antònia,  del  vestit,  li 

priva  d'anar-sen,  esclatant  amb  una  forta  rialla).  Antònia... 

Ja,  ja,  ja...  jEl  retrato!...  jEl  retrato!...  Ja,  ja,  ja... 
Antònia. — (Mostrant- li).  Mireu  :  son  els  meus  pares  i  aquesta  petita 

soc  jo. 

Jordi.— ^Tu?...  ja,  ja,  ja...  (Li  pren  el  retrato  dfuna  revolada  i  s'e/ 
mira  amb  tràgica  atenció).  (Pausa).  (Distreu  un  poc  la  vista 
del  retrato  i  diu  com  si  recordés  quelcom).  jEs  ella!...  (Tor- 
nantsel  a  mirar).  Sí...  es  ella...  (Nerviós).  Sí,  sí,  sí...  Sí  oue's 
ella...  <fl  aquesta?...  qui  es  aquesta?...  ^La  meva  filla?...  (Resta 
pensatiu  en  mitx  de  terribles  lluites). 

Antònia. — (Amb  alegria).  jDeu  meu!...  El  boig-  sembla  que  torni  a 
la  rahó.  (acostàntseli).  ^Que  teniu,  Jordi?... 

Jordi. — (Sense  fer-li  cas).  Sí,  sí...  sí  que  ho  es...  (Amb  molta  alegria 
forçada,  pro  més  natural).  Sí,  sí...  jEs  l'Antonia!... 

Antònia. — (Convencent- se).  j  Verge  Santa!...  jSi  serà  mon  pare!... 

Jordi. — jSi  que  ho  es!...  jSí  que  ho  es!...  (cridant).  jEs  la  meva  An- 
tonieta!...  jEs  la  meva  filla!,., 

Antònia. — (No  poguent  aguantar-se  l'emoció).  Jordi...  jo  soc  la 
vostra  filla!...  (Va  per  abraçarlo). 

JORDI. — (Miràntsela  i  tocant-la).  ^Tu?...  <fTu?...  (Mira'l  retrato  i  tot 
seguit  mira  a  n'ella,  fentho  això,  varies  vegades,  fins  que  per 
últim,  arrenca  amb  un  fort  plor  d'alegria  reconeixent! a). 
jFilla!..  |FíllaL  jVina  a  mos  braços!..  (Forta  braçada).  (Pausa). 

(La  tempesta  ha  finit.  Poc  a  poc  l'escena  va  adquirint 
de  nou.  quedant  com  al  principi,  la  claretat  perduda). 


ESCENA  XV  i  ULTIMA 

JORDI  i  ANTÒNIA,  abraçats,  SEBASTIÀ,  mort  i  RAMON  sortint  depressa 

pel  foro 

Ramón. — (Estranyat  al  veure  abraçats  a  n'en  Jordi  i  l' Antònia). 
jl  ara!...  ^Os  abraceu?..  ^Que  es  aixó?...  jAntonia!...  jjordü... 
^Haveu  plorat? 

Antònia. — (Separant-se  d'en  Jordi  i  presentant-lo  a  n'en  Ramón). 

Si  d'alegra.  {Ramón,  Ramón!.  Mirat  el  meu  pare. 
Ramón. — (Estranyat).  ^Ton  pare,  es  el  boig?... 
Antònia. — Ja  no  ho  es  ara  de  boig... 

Ramón. — {Quanta  alegria!...  (Acostant-se  a  n'en  Jordi).  «iNo'm  co- 
neixeu, Jordi?... 
Jordi. — (Titubejant).  Ets...  ets...  en  Ramón?... 

Ramón. — (Donantli  la  mà).  Justa.  Vos  dono  l'enhora  bona  per  haver 
tornat  a  la  rahó  i  per  haver  trobat  a  vostra  filla...  Vos  desitjo 
molta  felicitat,  (trist)  i  jo... 

ANTÒNIA. — (Ràpida).  jQue  vol  dir!...  Tu't  quedaràs  amb  nosaltres. 
<ïOi,  pare?... 

Jordi. — Si,  Antònia... 

Antònia. — Ara...  vos  demano  que  perdoneu  al  oncle. 

JORDI. — (Amb  furor).  ^Al  oncle?...  Encare  viu  aquest  abord  de  ^in- 
fern?... Digam  ahont  es...  Fins  a  mossegades  m'hi  faria... 

Antònia. — (Signant-li).  Mireusel...  (Els  tres  es  dirigeixen  prop  del 
mort). 

Jordi. — (Reconeixent- lo).  jOhL.  Es  en  Sebastià...  <M  qui  la  mort?... 
Antònia. — No  ho  sé...  Un  home  que  no  conec...  Pero...  que'l  per- 
doneu, pare?... 
JORDI. — ^A  n'ell?...  <iJo  perdonarlo?...  No,  Antònia,  no... 


-  27  - 


Antonia. — ^1  per  qué  no  l'hau  de  perdonar?..  No  l'hi  perdonat  jo  bo 
i  fent-me  tant  de  mal  com  a  vos...  ^'No  va  perdonar  Deu  als 
seus  botxins?...  (Jordi  es  va  enternint).  Mireu,  pare...  El  sol 
ja  ha  sortit.  Després  de  la  tempesta  ha  tornat  a  reviure  la  cla- 
retat...  No  veieu  com  aquest  llum  ens  envia  esperances  de  fe- 
licitat?... No  vullgau  que  aquest  sol  ens  acompanyi  amb 
taques,  que  fan  mal...  jFeu-lo  per  la  mare,  que  eiia  també  vol 
que  perdoneu...  ^El  perdoneu?... 

Jordi. — (Solemne).  jSí...  el  perdono!...  (Els  tres  s*agenollen  al  vol- 
tant del  cadavre  d*en  Sebastià,  mentres  el  teló  cau  pau- 
sadament). 


FI  DE  L'OBRA 


OBRES  DEL  MATEIX  AUTOR 


EL  MARTIRIO  DE  DOS  ALMAS 

(Drama  castellà  en  cinc  actes  i  en  prosa) 

EL  MUNIS1PAL  DEL  BARRI 

(Monolec  còmic  en  prosa) 

SUENO  DE  TROVADOR 

(Poema  castellà  en  un  acte  i  en  vers) 

BOGERÍ  A 

(Drama  en  un  acte  i  en  prosa) 

jSIN  MADRE! 

(Monólec  dramàtic  castellà  en  prosa) 

EL  PRÍNCIPE  DE  LA  RISA 

(Opereta  del  gran  mon,  en  dos  quadres  i  en  prosa. 

Música  del  mestre  Rafel  Parellada) 

LUCHA  DE  PASIONES 

(Impresió  dramàtica  amb  ilustracions  musicals  de  Rafel  Parellada) 


f  Deposit  de  venda :  K 
£  LLIBRERIA  MILLÀ  3 
'J    S.  Pau,  21  -Barcelona  J 


Edició  econòmica :  35  cents. 


